دۆلار

دۆلار، ناوی زیاتر لە ٢٥ دراوی جیاوازە. دۆلاری ویلایەتە یەکگرتووەکانی ئەمریکا، کە ناوەکەی لە دۆلاری ئیسپانی وەرگیراوە کە دراوێکی نێودەوڵەتی بوو، لە ساڵی ١٧٩٢ دامەزرا و یەکەم دراوە بەو ناوەوە کە ھێشتا ماوە. دراوەکانی تر بریتین لە دۆلاری ئوسترالی، دۆلاری برۆنای، دۆلاری کەنەدی، دۆلاری کاری بی ڕۆژھەڵات، دۆلاری ھۆنگ کۆنگ، دۆلاری جامایکا، دۆلاری لیبیریا، دۆلاری نامیبیا، دۆلاری تایوانی نوێ، دۆلاری نیووزیلەندی، دۆلاری سەنگافورە، دۆلاری ترینیداد و تۆباگۆ و چەندین دراوی تر. ھێمای زۆربەی ئەم دراوانە نیشانەی دۆلارە ($)؛ ھەمان ھێما لەلایەن چەندین وڵاتەوە بەکاردێت کە دراوی پێسۆیان ھەیە. ناوی "دۆلار - dollar" لە وشەی "تالەر - thaler" (لە وشەی thal، کە بە ئەڵمانی واتای دۆڵ دەگەیەنێت) وەرگیراوە کە پاشگرێکە لە ناوی دراوێکی زیوی ٢٩ گرامی بە ناوی یۆخیمستالەر کە لە بۆھیمیا دەکوترا.

 سەرچاوەکان 

پۆل:دۆلار